cyanic-selkie/wikianc huggingface dataset:
அமோனியம் ஆக்சலேட்டு
அமோனியம் ஆக்சலேட்டு (Ammonium oxalate) என்பது C2H8N2O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இம்மூலக்கூற்று வாய்ப்பாடு சிலசமயங்களில் (NH4)2C2O4 என்றும் எழுதப்படுகிறது. அமோனியத்தின் ஆக்சலேட்டு உப்பான இச்சேர்மம் சிலசமயங்களில் நீரேற்று வடிவிலும் காணப்படுகிறது. வரையறுக்கப்பட்ட வெப்பநிலை மற்றும் அழுத்தத்தில் அமோனியம் ஆக்சலேட்டு நிறமற்றதாகவும், நெடியற்றதாகவும், எளிதில் ஆவியாகாத சேர்மமாகவும் உள்ளது. சிறுநீரகக் கல்லின் பகுதிப்பொருளாகவும் பறவை எச்சத்திலும் அமோனியம் ஆக்சலேட்டு காணப்படுகிறது.
அனில் குமார் பல்லா
அனில் குமார் பல்லா, முனைவர் ( பேராசிரியர்) ஏ.கே.பல்லா என்றும் அழைக்கப்படும் இவர் தில்லியைச் சேர்ந்த ஒரு இந்திய சிறுநீரக மாற்று அறுவை சிகிச்சை நிபுணர் ஆவார். தற்போது சர் கங்கா ராம் மருத்துவமனையின் சிறுநீரகவியல் துறையின் இணைத் தலைவராக உள்ளார். மருத்துவத் துறை அறிவியலுக்கான இவரது பங்களிப்பிற்காக 2010 for his contribution to the medical field science. இல் பல்லாவுக்கு இந்தியாவின் நான்காவது மிக உயர்ந்த குடிமகன் விருதான பத்மசிறீ விருது வழங்கப்பட்டது. ''டாக்டர். பல்லா தி பெரிட்டோனியல் டயாலிசிஸ் சொசைட்டி ஆஃப் இந்தியா'' (PDSI) வின் செயலாளராகவும் பணியாற்றியுள்ளார். மேலும் இவர் இன்னும் தொழில்துறை இணைப்புக் குழுவின் தலைவர் பதவியை வகிக்கிறார்.
வெளி இணைப்புகள்
பகுப்பு:பத்மசிறீ விருது பெற்ற மருத்துவத்துறையினர் பகுப்பு:வாழும் நபர்கள்
திருச்சி - 1 (நெல்)
திருச்சி - 1 (TRY 1) பிரபலமாக காரைக்கால் பெருவழத்தான் (Karaikal Peruvazhatan) எனப்படும் இந்த நெல் வகை, ஐ ஆர் - 578 - 172 - 2 - 2 மற்றும் பி ஆர் - 1 - 2 - பி - 1 (IR578-172-2-2 / BR-1-2-B-1 ) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், திருச்சியில் அமைந்துள்ள "அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," (Anbil Dharmalingam Agricultural College and Research Institute) 1995 ஆம் ஆண்டு வெளியிட்டது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
ஆக்கெர்டைட்டு
ஆக்கெர்டைட்டு (Haggertyite) என்பது Ba(Fe2+6Ti5Mg)O19 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய பேரியம், இரும்பு, மக்னீசியம், தைட்டனேட்டு கனிமம் என்று இக்கனிமம் வகைப்படுத்தப்படுகிறது. அமெரிக்காவின் ஆர்கன்சாசு மாநிலம், பைக் மாகாணம் மூர்பிரீசுபோரோ நகரத்திற்கு அருகில் அமைந்திருக்கும் மாநில வைரப்பள்ளப் பூங்காவில் 1996 ஆம் ஆண்டு முதன்முதலில் கண்டறியப்பட்டது. நுண்ணிய இவ்வுலோகக் கனிமம் அறுகோண அமைப்பில் படிகமாகி சிறிய அறுகோண தகடுகளை உருவாக்குகிறது. ரிக்டெரைட்டு, செர்பென்டினைட்டு, ஒலிவைன் போன்ற கனிமங்களுடன் சேர்ந்து சிலவகையான அக்னிப்பாறைகளில் இது காணப்படுகிறது. ஆக்கெர்டைட்டு கனிமம் இரும்பு(II) அயனி மிகுதியாக உள்ள ஒரு பிளம்பைட்டு குழுவின் உறுப்பினர் என்று கருதப்படுகிறது. வெளிர் சாம்பல் நிறம் கொண்டு, மோவின் அளவு கோலில் 5 என்ற கடினத்தன்மை அளவைப் பெற்று ஓர் ஒளிபுகா கனிமம் என்று இது விவரிக்கப்படுகிறது.
புளோரிடா அனைத்துலகப் பல்கலைக்கழகத்தைச் சேர்ந்த 1938 ஆம் ஆண்டு பிறந்த புவி இயற்பியலாளர் சிடீபன் இ ஆக்கெர்டி கண்டுபிடித்த காரணத்தால் கனிமத்திற்கு ஆக்கெர்டைட்டு என பெயரிடப்பட்டது.
மேற்கோள்கள்
.
பகுப்பு:பேரியம் கனிமங்கள் பகுப்பு:தைட்டானியம் கனிமங்கள் பகுப்பு:மக்னீசியக் கனிமங்கள் பகுப்பு:இரும்பு(II) கனிமங்கள் பகுப்பு:ஆக்சைடு கனிமங்கள் பகுப்பு:அறுகோணவமைப்புக் கனிமங்கள்
கோபால்பூர், நதியா
கோபால்பூர் (Gopalpur) என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள ராணாகாட் உட்கோட்டத்தில் இடம்பெற்றுள்ள ராணாகாட் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்
புவியியல் அமைப்பு
பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது
23.18° வடக்கு 88.58° கிழக்கு என்ற அடையாள ஆள்கூறுகளில் கோபால்பூர் நகரம் பரவியுள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கோபால்பூர் நகரத்தின் மொத்த மக்கள் தொகை 6,480 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 81% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 85 சதவீதத்தினர் கல்வியறிவு பெற்றவர்களாகவும் பெண்களில் 77 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
இரஞ்சித் பார்கவா
இரஞ்சித் பார்கவா (Ranjit Bhargava), ஒரு இந்திய சுற்றுச்சூழல் ஆர்வலர் ஆவார். சுற்றுச்சூழல் பாதுகாப்பிற்கான இவரது முயற்சிகள் மற்றும் மேல் கங்கை பகுதிக்கு ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் கள அந்தஸ்தைப் பெறுவதற்கான தனது முயற்சிகளுக்காக அறியப்பட்டவர். இந்திய அரசாங்கம் 2010-இல் குடிமக்களின் நான்காவது உயரிய விருதான பத்மசிறீ விருதை வழங்கி கௌரவித்தது. இவர் நெதர்லாந்தின் இளவரசர் பெர்னார்டிடமிருந்து ஆர்டர் ஆஃப் தி கோல்டன் ஆர்க் மற்றும் ஜெர்மனி அரசாங்கத்தின் ஆர்டர் ஆஃப் மெரிட் ஆகியவற்றையும் பெற்றவர். .
வெளி இணைப்புகள்
பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:இதரகளங்களில் பத்மசிறீ விருது பெற்றவர்கள் பகுப்பு:வாழும் நபர்கள்
தங்க மூவயோடைடு
தங்க மூவயோடைடு (Gold iodide) என்பது AuI3undefined என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிலைப்புத் தன்மையுள்ள ஒரு சேர்மமாக Au2I6 இருக்கலாமென்று என்று எதிர்பார்க்கப்பட்டாலும்   தங்கம் (III)  அயோடைடானது  இல்லாத ஒரு சேர்மத்திற்கு எடுத்துக்காட்டாய் விளங்குகிறது. இதைத் தனித்துப் பிரித்தெடுக்க மேற்கொள்ளப்பட்ட முயற்சிகளில் எல்லாம் தங்கம்(I) அயோடைடு மற்றும் அயோடின் மட்டுமே உருவானது.
மேற்கோள்கள்
பகுப்பு:தங்கம்(III) சேர்மங்கள் பகுப்பு:அயோடைடுகள் பகுப்பு:உலோக ஆலைடுகள் பகுப்பு:தங்கம்-ஆலசன் சேர்மங்கள்
ரா. ரா. முனுசாமி
'''ரா. ரா. முனுசாமி' (R. R. Munusami'')(பிறப்பு 04 ஏப்ரல், 1933) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் விழுப்புரம் மாவட்டம் மேல்மலையனூர் ஈயக்குணம் பகுதியினைச் சார்ந்தவர். இவர் ஈயக்குணம் ஊராட்சிப் பள்ளியிலும் தேசூர் கழக உயர்நிலைப் பள்ளியிலும் பள்ளிக் கல்வியினைப் பயின்றுள்ளார். முனுசாமி திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மேல்மலையனூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:1933 பிறப்புகள் பகுப்பு:விழுப்புரம் மாவட்ட நபர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
ஜோஹன்னஸ் குட்டென்பெர்க்
ஜோஹன்னஸ் குட்டன்பர்க்
பிறப்பும் ,வளர்ப்பும்
ஜெர்மனியில், மெயின்ஸ் என்ற ஊரில், 1398ல் பொற்கொல்லர் பிரிலீலேடன், எல்சுவைரிச் தம்பதியரின் மகனாய் பிறந்தார். அரசுக்கு நாணயங்கள் செய்து கொடுக்கும் பணியில், இவரது குடும்பம் ஈடுபட்டு வந்தது. இது தவிர, இவரது தந்தை துணி வியாபாரமும் செய்து, பெரும் செல்வந்தராய் இருந்தார். பள்ளிப் படிப்பை உள்ளூரிலும், உயர்படிப்பை, எப்பர்ட் பல்கலை கழகத்திலும் முடித்தார் குட்டன்பர்க்.தன் தொழிலிலேயே மகனை ஈடுபடுத்த விரும்பினார் தந்தை. எனினும், குட்டன்பர்க்குக்கு அச்செழுத்துக்களை உருவாக்குவதிலேயே கவனம் சென்றது.
அச்சுக்கலை முயற்சிகள்
சீனாவில், கி.பி., 868ல் புத்தகம் வெளியிட்டிருந்தனர். ஆனால், அதை உருவாக்க அதிகமாக சிரமப்பட்டிருந்தனர். களிமண்ணில் எழுத்துக்களை உருவாக்கி, அதில் மையை தடவி, காகிதத்தில் அச்சிட்டவுடன், மண் எழுத்துக்கள் நசுங்கிவிடும். குட்டன்பர்க், முதலில் ரப்பரில் எழுத்துக்களை செய்து, ஒரு மரப்பலகையில் அதை ஒட்டவைத்து, உருளை போன்ற ஒன்றை உருவாக்கி, அதில் பலகையை வைத்து, காகிதத்தில் சுழல்முறையில் அச்சிட்டார். ஆனால், அது சரியாக வரவில்லை. இது ஒருமுறை மட்டுமே பதிக்க வந்தது.
ஒரே அச்சில், பல பக்கங்கள் என்ற முறையில் அச்செழுத்துக்களை உருவாக்க முனைந்தார்.பின், பலகைக்கு பதில் உலோகத்தை பயன்படுத்த நினைத்தார். இதற்கு அவரது குலத்தொழில் பயன்பட்டது. நாணயத்தை உருவாக்குவதற்கு உலோக அச்சு பயன்படுத்தியது, இப்போது அவருக்கு பயன்பட்டது. திடீரென குடும்பத்தில் வறுமை சூழ்ந்தது. அச்சுக் கருவியை தயாரிக்கும் அவரது முயற்சிக்கு தடை விழுந்தது.எழுத்துக்களை உலோகத்தில் உருவாக்கி, ஒரு உருளையில் அதை பதித்து, மேலிருந்து அழுத்துவதை போல் செய்தால், அச்சு நன்றாக விழும், அதிகமான பிரதிகளும் எடுக்கலாம் என்று முடிவு செய்தார். ஆனால், அதற்கு நிறைய பணம் தேவைப்பட்டது.
பொருளாதார சிக்கலும் ,வறுமையும்
அச்சிட்ட, 180 பிரதிகளும், முறையாக விற்கப்படவில்லை. இதனால் பணம் கொடுத்து உதவிய பரீஸ்ட், குட்டன்பர்க்கிடம் கடனை திருப்பி கேட்டார். கடனை திருப்பி கொடுக்க முடியாததால், பரீஸ்ட் நீதிமன்றம் சென்றார். பைபிள் பிரதிகள் மற்றும் அச்சுக்கூடத்தை கடனுக்கு ஈடாக கைப்பற்றினார் பரீஸ்ட். கையில் பணம் இல்லாமல், சிறிது காலம் வேறு சில தொழில்களை செய்து வந்தார் குட்டன்பர்க். பின், மறுபடியும் சிறிய அச்சுக் கூடம் ஒன்றை நிறுவி சிறு சிறு பிரசுரங்களை அச்சிட்டு கொடுத்தார்.இத்தொழிலை உருவாக்கிய குட்டன்பர்க், வறுமையால், பிப்., 3, 1468ல், தன், 70ம் வயதில் மரணம் அடைந்தார்.
அச்சுக்கலை நவீனமாதல்
இன்று, பல்லாயிரக் கணக்கான புத்தகங்கள் அச்சிடப்படுகின்றன. சிறுவர் முதல் பெரியவர் வரை, படித்து அறிவை வளர்க்கிறோம். கல்வி, பத்திரிகை, விளம்பரம், போன்ற துறைகளில் அதிநவீன அச்சு இயந்திரங்கள் வந்துவிட்டன. மணிக்கு, லட்சக்கணக்கான பிரதிகளை அச்சிடும் இயந்திரங்கள் கோலோச்சுகின்றன.கணினி, ஸ்மார்ட் போன், இணையதளம் என, மாற்றங்கள் வந்தாலும், அச்சிட்ட புத்தகங்களை படிப்பதையே மக்கள் விரும்புகின்றனர்.குட்டன்பர்க் அச்சிட்ட, உலகின் முதல் விவிலியத்தில், ௨௨ பிரதிகளை, ஜெர்மானியர் இன்றும் பாதுகாத்து வருகின்றனர். அச்சிடும் முறை கண்டுபிடிக்கப்பட்ட பின் தான், கல்வியில் மாபெரும் புரட்சி ஏற்பட்டது. இன்று, உலகில் கோடிக்கணக்கான புத்தகங்கள் வெளியிடப்படுகின்றன
பகுப்பு:1398 பிறப்புகள் பகுப்பு:1468 இறப்புகள்
திருச்சி - 2 (நெல்)
திருச்சி - 2 (TRY 2) எனப்படும் இந்த நெல் வகை, ஐ இ டி - 6238 மற்றும் ஐ ஆர் - 36 (IET 6238 / IR 36) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், திருச்சியில் அமைந்துள்ள "அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," (Anbil Dharmalingam Agricultural College and Research Institute) 2001 ஆம் ஆண்டு வெளியிட்டது.
6. இருள் அரசன் ~ஊசா டோசா உரு ஸங்கா
இருள் அரசன் ~ஊசா டோசா உரு ஸங்கா என்பது மஹோ சென்டாய் மஜிரேஞ்சர் தொடரின் ஆறாம் பாகம் ஆகும்.
மேற்கோள்கள்
பகுப்பு:மஹோ சென்டாய் மஜிரேஞ்சர் பகுதிகள்
திருச்சி - 3 (நெல்)
திருச்சி - 3 (TRY 3) எனப்படும் இந்த நெல் வகை, ஏ டி டீ - 43 மற்றும் சீரகச் சம்பா (ADT 43 / Jeeraga samba) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், திருச்சியில் அமைந்துள்ள "அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," (Anbil Dharmalingam Agricultural College and Research Institute) 2010 ஆம் ஆண்டு வெளியிட்டது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
சந்து கபீர் நகர் மாவட்டம்
சந்து கபீர் நகர் மாவட்டம் (Sant Kabir Nagar district) வட இந்தியாவின் உத்தரப் பிரதேச மாநிலத்தின்  எழுபது மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் கலீலாபாத் ஆகும். உத்தரப் பிரதேசத்தின் வடகிழக்கில் அமைந்த இம்மாவட்டம் பஸ்தி கோட்டத்தில் உள்ளது.
மாவட்ட நிர்வாகம்
இம்மாவட்டம் கலீலாபாத், மேத்தாவாலா, காங்கட்டா என மூன்று வருவாய் வட்டங்களும், சாந்தா, மெந்தவாலா, பெல்ஹர் காலா, செமரியாவான், பகௌலி, கலீலாபாத், நாத் நகர், ஹெயின்சர் பஜார், பௌலி என ஒன்பது ஊராட்சி ஒன்றியங்களைக் கொண்டது.
அரசியல்
இம்மாவட்டம் மேத்தாவாலா, காங்கட்டா, கலீலாபாத் என மூன்று சட்டமன்ற தொகுதிகளையும்; சந்த் கபீர் நகர் மக்களவைத் தொகுதியும் கொண்டுள்ளது.
பொருளாதாரம்
இந்தியாவில் மிகவும் பின் தங்கிய 250 மாவட்டங்களில் இம்மாவட்டமும் ஒன்றாக 2006-இல் இந்திய அரசால் அறிவிக்கப்பட்டது. எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் பஞ்சாயத்து ராஜ் அமைச்சகம் நிதியுதவி செய்கிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,715,183 ஆக உள்ளது. கிராமப்புறங்களில் 92.50% மக்களும்; நகரப்புறங்களில் மக்களும் 7.49% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 20.77% ஆக உயர்ந்துள்ளது. மக்கள் தொகையில் 869,656 ஆண்களும் மற்றும் 845,527 பெண்களும் உள்ளனர். பாலின விகிதம் ஆயிரம் ஆண்களுக்கு 972 பெண்கள்  வீதம் உள்ளனர். 1,646 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,042 மக்கள் வாழ்கின்றனர். இம்மாவட்டத்தின் சராசரி படிப்பறிவு  66.72% ஆகவும், ஆண்களின் படிப்பறிவு 78.39% ஆகவும், பெண்களின் படிப்பறிவு 54.80% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 283,912 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,300,586 (75.83 %)  ஆகவும்,   இசுலாமிய சமய  மக்கள் தொகை 404,410  (23.58 %)  ஆகவும்,  கிறித்தவ, சீக்கிய,  பௌத்த, சமண சமய மக்கள் தொகை கணிசமாக உள்ளது.
மொழிகள்
மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:உத்தரப் பிரதேசத்தில் உள்ள மாவட்டங்கள்
யாகாவாராயினும் நா காக்க
யாகாவாராயினும் நா காக்க சத்ய பிரபாஸ் பினிசெட்டியின் எழுத்து மற்றும் இயக்கத்தில் 2015ஆவது ஆண்டில் வெளியான ஓர் இந்திய தமிழ்த் திரைப்படமாகும். இப்படத்தை இயக்கிய சத்ய பிரபாஸின் சகோதரரான ஆதி, நிக்கி கல்ரானி ஆகியோர் முக்கிய வேடங்களில் நடித்திருந்தனர். பசுபதி, ரிச்சா பல்லட், மிதுன் சக்கரவர்த்தி ஆகியோர் இதர துணை வேடங்களில் நடித்திருந்தனர். இத்திரைப்படம் சென்னையில் நடந்த ஒரு உண்மை சம்பவத்தினை அடிப்படையாகக் கொண்டு உருவாக்கப்பட்டது.
வெளி இணைப்புகள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள்
1636
1636 (MDCXXXVI) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான நெட்டாண்டு]] ஆகும்.
ஐதரோசீயர்
ஒரு நீர்நிலை படிப்படையாக மாற்றமடைந்து அடுத்தடுத்து உச்சகட்ட நிலப்பகுதியாக மாறுவதற்கு நூற்றாண்டுகள் முதல் இலட்சம் ஆண்டுகள்வரை ஆகலாம். தோன்றும் நிலப்பகுதிகளில் சில ஒன்றைவிட மற்றொன்று குறுகிய காலம் நீடித்தும் மறையலாம். உதாரணமாக சேற்று நில, சதுப்பு நில மாற்றம் பத்தாண்டு காலத்திற்குள் அல்லது அதற்கும் குறைவான காலத்திற்குள் நிகழ்ந்துவிடலாம். நீர்நிலையில் படியும் வண்டல்படிவின் அளவைப் பொறுத்தே இம்மாற்றம் நிகழ்வதற்கான காலப்பகுதி நிர்ணயமாகிறது.
நிலைகள்
ஏரிகள், குளங்கள் போன்ற நீர்நிலைகளின் சுற்றுப்புறச் சூ&ழலில் ஐதரோசீயர் கூட்டுத்தொடர் வளர்ச்சி தோன்றுகிறது. இதன் விளைவாக நீரில் வாழக்கூடிய சமுதாயங்கள் நேரடியாக நிலத்தில் வாழக்கூடிய தாவர சமுதாயங்களாக மாற்றமடைகின்றன. தொடக்கநிலை மாற்றங்கள் புறத்திலிருந்து நிகழ்கின்றன. மணல், களிமண் போன்ற கனிமத்துகள்கள் நீர்பிடிப்புப் பகுதிகளில் இருந்து அடித்துவரப்பட்டு நீர்நிலை அல்லது நீர்ப்படுகளில் நிரம்பத் தொடங்குகின்றன. நாளடைவில் மட்கிய தாவரங்களும் இந்நீர்நிலைகளை நிரப்பி அடுத்தடுத்த சூழ்நிலை மாற்றங்களுக்கு காரணமாகின்றன.
நீர்நிலைகள் பெரியனவாகவோ அல்லது ஆழமாகவோ இருந்து, பலத்த அலைகளின் ஆற்றல் அல்லது வேறு இயற்கை சக்திகளின் செயலாக்கத்தால் அங்கு ஒரு நிலையான நீர்நிலைச் சமுதாயம் ஏற்படலாம். மேலும் அதிகப்படியான மாற்றங்கள் எதுவும் ஏற்படுவதில்லை. ஆனால், குளம், குட்டை ஏரிகள் போன்ற ஆழம் குறைவான நீர்நிலைகளில் அலை மற்றும் இயற்கைச் சக்திகளால் மண் ஓரப் பகுதிகள் அரித்துச் செல்லப்படுகின்றன. கூட்டுத்தொடர் வளர்ச்சியினால் தாவரங்கள் கூட்டு சேர்ந்து சமுதாயங்கள் அமைவதை அறிய இயலும். நீர்நிலையின் வெவ்வேறு ஆழப்பகுதிகளில் வெவ்வேறு வகையான தாவரங்கள் வளரலாம். ஆழம் குறைவாக ஓரங்களிலுள்ள சேறான பகுதிகளில் நீரிலும் நிலத்திலும் வாழக்கூடிய வேர் தாவரங்களும், மிதக்கும் தாவரங்கள் நடுப்பகுதியிலும் வளரலாம்.
மிதக்கும்தாவர நுண்ணுயிரி நிலை
ஐதரோசீயர் கூட்டுத்தொடர் வளர்ச்சியின்போது காற்றில் அடித்து வரப்பட்ட பாசி போன்ற உயிரினங்களின் விதைகள் நீரினால் கொண்டு செல்லப்படுகின்றன. இவ்வாறு நீரில் மிதக்கும் தாவர, விலங்கு நுண்ணுயிர்களே முன்னோடிச் சமுதாயங்களைத் தோற்றுவிக்கக் கூடியவையாகும். இந்த உயிரின வடிவங்கள் அவற்றின் பல்வேறு வகையான உயிரினச் செயல்பாடுகளினால் ஊட்டச்சத்துகளையும் கரிமப் பொருட்களையும் அந்நீர்ப் பகுதியில் சேர்க்கின்றன. நாளடைவில் இவையே மடிந்து அடியில் படிந்து எருவாகவும் மாறுகின்றன.
மேற்கோள்கள்
பகுப்பு:சூழலியல் பகுப்பு:சூழலியல் அமைப்புகள் பகுப்பு:ஏரிகள்
சம்பங்கி
சம்பங்கி நீலக்கற்றாழையை ஒத்திருக்கும். இதன் சாறு நறுமணப் பொருள்கள் தயாரிப்பில் பயன்படுத்தப்படுகின்றன. வீங்கிய வேர்களையுடையதால் இலத்தின் மொழியில் tuberosa என்றும் அழைக்கப்பட்டது. Polianthes என்பதற்கு கிரேக்க மொழியில் "பல மலர்கள்" என்று பொருள். மெக்சிகன், ஸ்பானிஷ் மொழியில் nardo அல்லது "புனித ஜோசப்பின் ஊழியர்கள்" அதாவது வரா டி சான் ஜோஸ் என்று அழைக்கப்படுகிறது. இது ஆலை இந்தியாவில் ரஜினிகாந்தா என அழைக்கப்படுகிறது. இதற்கு 'இரவில் மணம்' என்று பொருள். இது ஹவாயில் kupaloke எனவும் அழைக்கப்படுகிறது.
வளர்ச்சி
அனைத்து வகை மண்ணிலும் சம்பங்கி வளரும். சரளை, செம்மண்ணில் நன்றாக வளரும். எல்லாக் காலத்திலும் சாகுபடி செய்யலாம்.
சான்றுகள்
பகுப்பு:மலர்கள்
விஜேந்தர் சிங்
விஜேந்தர் சிங் பெனிவால் (Vijender Singh Beniwal) (பிறப்பு: 29 அக்தோபர் 1985) அல்லது Vijender Singh எனப்படும் இவர் ஓர் இந்தியத் தொழில்முரைக் குத்துச்சண்டை வீரர் ஆவார். இவர் உலகக் குத்துச்சண்டை நிறுவனத்தின் நடப்பு ஆசியப் பசுபிக் நடுவெடை போட்டியாளர் ஆவார். இவர் ஆரியானாவை சேர்ந்த பிவானி மாவட்ட கலுவாசில் பிறந்தார். இவர் தன் ஊரில் பள்ளிக்கல்வியும் பிவானிக் கல்லூரியில் பட்டமும் பெற்றவர்.இவர் பிவானி குத்துச்சண்டைக் கழகத்தில் ஜகதீசு சிங்கிடம் பயிற்சி பெற்றவர். மேலும் இவர் குர்பாக்சு சிங் சந்துவிடமும் பயிற்சி பெற்றுள்ளார்.
வெளி இணைப்புகள்
பகுப்பு:1985 பிறப்புகள் பகுப்பு:இந்தியக் குத்துச்சண்டை வீரர்கள் பகுப்பு:வாழும் நபர்கள் பகுப்பு:இந்திய ஒலிம்பிக் வீரர்கள் பகுப்பு:அருச்சுனா விருது பெற்றவர்கள் பகுப்பு:பத்மசிறீ விருது பெற்ற விளையாட்டுத்துறையினர் பகுப்பு:ராஜீவ் காந்தி கேல் ரத்னா விருது பெற்றவர்கள் பகுப்பு:1968 பிறப்புகள்
நாசுரா, ராணாகாட்
புவியியல் அமைப்பு
பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நாசுரா நகரத்தின் மொத்த மக்கள் தொகை 10,560 ஆகும் இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 77% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 83 சதவீதத்தினர் கல்வியறிவு பெற்றவர்களாகவும் பெண்களில் 72 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
வள விபரிப்புச் சட்டகம்
வள விபரிப்புச் சட்டகம் (ஆர்.டி.எப்) (Resource Description Framework (RDF)) என்பது உலகளாவிய வலையில் தகவல்களை உருவகிக்கப் பயன்படும் சட்டகம் ஆகும். குறிப்பாக இயந்திரங்கள் இலகுவாகப் புரிந்து கையாளக்கூடிய வகையில் தரவுகளை விபரிக்க இது பயன்படுத்தப்படுகின்றது. தொடக்கத்தில், இணைய வளங்கான மீதரவுக்கான ஒரு மாதிரியாக இது வடிவமைக்கப்பட்டது. எனினும் இன்று பொருளுணர் வலையின் தரவுகளை வெளியிட, வினவ, பரிமாற ஆர்.டி.எப் பயன்படுத்தப்படுகின்றது. இதனை பொருளுணர் வலைக்கான தரவு மாதிரி என்று பரவலாக விபரிப்பர்.
ஆர்.டி.எப் இன் முதல் பதிப்பினை உலகளாவிய வலைச் சேர்த்தியம் 1999 ஆம் ஆண்டு வெளியிட்டது. இதன் 1.1 பதிப்பு 2014 ஆம் ஆண்டு வெளியிடப்பட்டது.
தரவு மாதிரி
ஆர்.டி.எப் தரவு மாதிரியின் அடிப்படை எழுவாய்-பயனிலை-செயற்படுபொருள் என்ற மும்மை (triple) ஆகும். இந்த மும்மைகளான் ஆன கணம் (set of such triples) ஆர்.டி.எப் வரைவி அல்லது வரைபடம் எனப்படுகின்றது. ஆர்.டி.எப் வரைவியினை திசையுள்ள கோட்டுருவாக காட்சிப்படுத்தலாம். ஒவ்வொரு மும்மையும் கணு-விளிம்பு-கணு வாக உருவகப்படுத்தப்படுகின்றது.
ஆர்.டி.எப் வரைவியில் உள்ள கணுக்கள் மூன்று வகைப்படலாம்: அனைத்துலக வள அடையாளம்காட்டிகள் (IRIs), நிலையுருக்கள் (literals), வெற்றுக் கணுக்கள்.
ஆர்.டி.எப் எடுத்துக்காட்டு
பின்வரும் எளிமையான எடுத்துக்காட்டு, நூலுக்கான ஒரு நூலினை ஆர்.டி.எப் இல் உருவகப்படுத்துகின்றது. ஆர்.டி.எப் பினை பல்வேறு வழிகளில் எழுதலாம் (serialize). கீழ்வரும் எடுத்துகாட்டு எக்சு.எம்.எல் இனைப் பயன்படுத்துகிறது. இந்த நூலுக்கான dbpedia.org இன் ஆர்.டி.எப்பினை இங்கு காணலாம்.
வெளி இணைப்புகள்
பகுப்பு:பொருளுணர் வலை
இறையியல் பொருத்தம்
இறையியல் பொருத்தம் அல்லது முறையான இறையியல், கடவுளின் இருப்பு, பண்புக்கூறுகள் மற்றும் செயல்களை குறிப்பாகக் கையாளும் முறைப்படுத்தப்பட்ட இறையியலின் துணை ஒழுக்கமுறையாகும். கிறிஸ்தவ இறையியலில், மற்றும் திரித்துவ அமைப்பிற்குள், இதில் தந்தையியல் (தந்தையாகிய கடவுள் பற்றிய ஆய்வு), கிறிஸ்தியல் (இயேசு கிறிஸ்துவின் ஆய்வு) மற்றும் தூயாவியியல் (தூய ஆவியின் ஆய்வு) ஆகியவை அடங்கும்.
மேற்கோள்கள்
பகுப்பு:இறையியல்
முறைப்படுத்தப்பட்ட இறையியல்
முறைப்படுத்தப்பட்ட இறையியல் என்பது கிறித்தவ நம்பிக்கையின் கோட்பாடுகளின் ஒரு ஒழுங்கான, பகுத்தறிவுமிக்க மற்றும் ஒத்திசைவான விவர அறிக்கையை முறைப்படுத்தும் கிறித்தவ இறையியலின் ஒரு ஒழுக்கமுறையாகும்.
சில தலைப்புகளைப் பற்றி விவிலியம் என்ன கற்பிக்கிறது அல்லது கடவுள் மற்றும் அவருடைய அண்டத்தைப் பற்றிய உண்மை என்ன போன்ற சிக்கல்களை இது உரையாற்றுகிறது. இது விவிலியத் துறைகள், திருக்கோவில் வரலாறு மற்றும் விவிலிய மற்றும் வரலாற்று இறையியல் ஆகியவற்றைக் கட்டமைக்கிறது. முறையான இறையியல் அதன் முறையான பணிகளை ஆக்கபூர்வமான இறையியல், பிடிவாதங்கள், நெறிமுறைகள், மன்னிப்பு மற்றும் மதத்தின் தத்துவம் போன்ற பிற துறைகளுடன் பகிர்ந்து கொள்கிறது.
வகைகள்
இது ஒரு முறையான அணுகுமுறை என்பதால், முறையான இறையியல் உண்மையை வெவ்வேறு தலைப்புகளின் கீழ் ஒழுங்கமைக்கிறது. மேலும், பத்து அடிப்படை பகுதிகள் (அல்லது பிரிவுகள்) உள்ளன. இருப்பினும், சரியான பட்டியல் சற்று மாறுபடலாம். அவைகள் பின்வருமாறு:
பகுப்பு:கிறித்தவ இறையியல்
ஷகிலா (பாலிவுட் நடிகை)
சகிலா (Shakila)(சனவரி 1, 1935–20 செப்டம்பர் 2017) இந்தியத் திரைப்பட நடிகை ஆவார்.
வாழ்க்கைக் குறிப்பு
சகிலா 1935 சனவரி 1 இல் பிறந்தார். இவரது உடன் பிறந்தவர்கள் நூர்ஜஹான் என்ற நூர். சகிலா ஒய். எம். எலியாசினை திருமணம் செய்து கொண்டார். சகிலாவின் தங்கை, நூர் இந்தி பட உலகின் சிரிப்பு நடிகரான ஜானி வாக்கர் என்பவரை திருமணம் செய்துக்கொண்டார். இவருடைய மற்றொரு தங்கை நசிரீன். இளம் வயதிலேயே தாய் தந்தையை இழந்த இவர்கள் வறுமை நிலையில் அத்தையின் பாதுகாப்பில் பம்பாயில் வசித்து வந்தனர். 1962-ல் ஜானி பார்பர் என்பவரைத் திருமணம் புரிந்து, இங்கிலாந்து சென்றார். எனினும் அவருடைய இவர்களது மணவாழ்க்கை சிறக்கவில்லை. இவர்களுக்கு மீனாசு என்ற பெண் குழந்தை பிறந்தது. 1991-ல் மகள் விபத்து ஒன்றில் இறந்தார்.
திரைவாழ்க்கை
சகிலா நடித்து வெளிவந்த முதல் படம் துன்யா (1949) ஆகும். தஸ்தான் (1950) திரைப்படத்தில் ராஜ் கபூர், சுரையா ஆகியோருடன் சகிலா சிறு வயது வீணாவாக நடிக்க சந்தர்ப்பம் ஏற்பட்டது. இப்படம் பெரும் வெற்றி பெற்றது. மேலும் சில படங்களில் சிறு வேடங்களில் நடித்து வந்தார். 1954-ல் வெளிவந்த குருதத்தின் திரைப்படமான ஆர் பார் (1954) படத்தில் கதாநாயகியாக நடித்துப் புகழ் பெற்றார். 1954-ல் சகிலா நடித்த ஒன்பது படங்கள் வெளிவந்தன. இவர் நடிப்பில் வெளிவந்த ஆர் பார் (1954), ''சி. ஐ. டி (1956), சைனா டவுன்'' (1962) போன்றவை குறிப்பிடத்தக்கவை ஆகும். 50க்கும் அதிகமான படங்களில் நடித்து 1963-ல் திரை வாழ்க்கையிலிருந்து ஓய்வு பெற்றார்.
மறைவு
சகிலா சில ஆண்டுகளாக எந்தப் பொது நிகழ்வுகளிலும் கலந்து கொள்ளாதிருந்தார். 2017ஆம் ஆண்டு செப்டம்பர் மாதம் ஏற்பட்ட மாரடைப்பு காரணமாக அருகில் உள்ள மருத்துவமனைக்கு கொண்டு சென்றனர். ஆனால் இவரை மருத்துவமனையில் சேர்த்துக்கொள்ளவில்லை. பின்பு ஜூஹூ பகுதியில் உள்ள ஆரோக்கிய நிதி மருத்துவமனையில் சேர்த்தனர். இங்கு சிகிச்சை பலனின்றி 2017 செப்டம்பர் 20-ல் காலமானார்.
மேற்கோள்கள்
பகுப்பு:1935 பிறப்புகள் பகுப்பு:2017 இறப்புகள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள்
கோமதி ஆறு
கோமதி ஆறு (Gomati River) (गोमती Gomtī) கங்கை ஆற்றின் துணை ஆறுகளில் ஒன்றாகும். இந்து தொன்மவியல் படி கோமதி ஆறு வசிட்டரின் மகளாக கருதப்படுகிறது. ஏகாதசி அன்று இவ்வாற்றில் குளிப்பதால் பாவங்கள் நீங்கும் என்பது இந்துக்களின் சமய நம்பிக்கையாகும். பாகவத புராணத்தின் படி கோமதி ஆறு பரத கண்டத்தின் புனித ஆறுகளில் ஒன்றாக கூறப்பட்டுள்ளது.. இவ்வாற்றில் வைணவர்கள் போற்றும் சுதர்சன சக்கர வடிவத்தில் கற்கள் கிடைக்கிறது.
நிலவியல்
கோமதி ஆறு, வடமேற்கு உத்தரப் பிரதேசத்தின் ரோகில்கண்ட் பிராந்தியத்தில் உள்ள பிலிபித் மாவட்டத்தில் உள்ள புல்கர்ஜீல் எனுமிடத்தில் உள்ள கோமதி ஏரியிலிருந்து உற்பத்தி ஆகிறது. கோமதி ஆறு உத்தரப்பிரதேசத்தின் லக்னோ, லக்கிம்பூர், சுல்தான்பூர், ஜௌன்பூர் வழியாக 900 கிலோ மீட்டர் பாய்ந்து, இறுதியில் வாரணாசி மாவட்டத்தின் செய்யதுபூர் எனுமிடத்தில் கங்கை ஆற்றில் கலக்கிறது.
நகரங்கள்
கோமதி ஆற்றாங்கரையில் லக்னோ, லக்கிம்பூர், சுல்தான்பூர், ஜௌன்பூர் போன்ற 15 நகரங்கள் உள்ளது.
வெளி இணைப்புகள்
பகுப்பு:உத்தரப் பிரதேச ஆறுகள் பகுப்பு:இந்திய ஆறுகள் பகுப்பு:கங்கையின் துணை ஆறுகள்
மகாகாளி ஆறு
காளி கண்டகி ஆறு (Kali Gandak), தெற்கு நேபாளத்தில் இந்த ஆறு பாயும் போது நாராயணி ஆறு என்றும் இந்தியாவில் பாயும் போது இதனை கண்டகி ஆறு என்றும் அழைக்கப்படுகிறது. கங்கை ஆற்றின் துணை ஆறான காளி கண்டகி ஆறு, நேபாள நாட்டின் முக்கிய ஆறுகளில் ஒன்றாகும். நேபாளத்தின்46,300 சதுர கிலோ மீட்டர் பரப்பளவு வேளாண் நிலங்களுக்கு காளி கண்டகி ஆறு நீர் ஆதாரமாக உள்ளது.
காளி கண்டகி ஆறு இமயமலையில் 6268 மீட்டர் உயரத்தில் உள்ள திபெத் பகுதியின் நுபின் இமாலய கொடுமுடியில் உற்பத்தியாகி நேபாள நாட்டின் மஸ்டாங் மாவட்டத்தில் முதலில் பாய்கிறது.
இந்தியாவில்
நேபாள-இந்திய எல்லையான வடக்கு பிகார் மாநிலத்தின் தென் கிழக்கில், காளி கண்டகி ஆறு, நேபாளத்தின் பஞ்சநாதம் ஆறு  மற்றும்  சோன்கா ஆறுகளுடன் கலந்து இணைவதால் அவ்விடத்தை திரிவேணி என்பர். இந்தியாவில் காளி கண்டகி ஆறு, கண்டகி ஆறு என்ற பெயருடன் 300 கிலோ மீட்டர் தொலைவிற்கு பாய்ந்து பாட்னா அருகில் கங்கை ஆற்றில் கலக்கிறது. இந்தியாவில் 7620 சதுர கிலோ மீட்டர் பரப்பு நிலங்களுக்கு காளி கண்டகை ஆறு நீர் வளம் வழங்கிறது.
மேற்கோள்கள்
பகுப்பு:நேபாள ஆறுகள் பகுப்பு:இந்திய ஆறுகள் பகுப்பு:உத்தரப் பிரதேச ஆறுகள் *
கார்மல் பெர்க்சன்
கார்மல் பெர்க்சன் (Carmel Berkson; பிறப்பு 1924) ஒரு அமெரிக்கச் சிற்பி ஆவார். இவர் இந்திய கலை, அழகியல் மற்றும் இந்தியக் கட்டிடக்கலை பற்றிய ஆவணங்கள் மற்றும் புத்தகங்களுக்கு பெயர் பெற்றவர். 2010-இல் இந்திய அரசு இவருக்கு பத்மசிறீ விருது வழங்கி கௌரவித்தது.
ஆரம்ப வாழ்க்கையும் கல்வியும்
பெர்க்சன் நியூயார்க் நகரில் 1924 இல் பிறந்தார். இவர் டியூக் பல்கலைக்கழகத்தில் வரலாற்றில் தேர்ச்சி பெற்றார். பட்டம் பெற்ற பிறகு, மில்டன் ஹெபால்டின் கீழ் கொலம்பியா பல்கலைக்கழகத்தில் சிற்பம் பயின்றார். இவர் டியூக்கில் பயிலும்போது ஒரு துணைத் தோழரா இருந்த மார்ட்டின் பிளீசர் என்பவரை மணந்தார்.
இந்தியாவில் பணி
1970-இல் இவர் இந்தியாவுக்கு முதன்முதலில் வருகை தந்த நேரத்தில், பெர்க்சன் 22 வருடங்கள் பயிற்சி பெற்றிருந்த சிற்பியாக இருந்தார். எலிபெண்டா தீவு, எல்லோரா மற்றும் மாமல்லபுரம் ஆகிய இடங்களுக்குச் சென்ற அந்தப் பயணம் இவருக்கு ஒரு மாற்றத்தை ஏற்படுத்தியது. பெர்க்சன் விரைவில் ஒரு சிற்பியாக தனது வாழ்க்கையை ஏற்றுக்கொண்டு, இந்தியாவின் முக்கியமான கட்டிடக்கலை மற்றும் கலாச்சார தளங்களை ஆய்வு செய்ய சுற்றுப்பயணம் செய்யத் தொடங்கினார். 1977-ஆம் ஆண்டில், இந்திய சிற்பக்கலையில் தத்துவம், புராணங்கள் மற்றும் கலை மேம்பாடுகள் பற்றிய தனது ஆராய்ச்சியைத் தொடர, இவர் தனது தளத்தை இந்தியாவில் உள்ள மும்பைக்கு மாற்றினார்.
குறிப்பிடத்தக்க படைப்புகள்
பெர்க்சன் தனது ஆவணப்படுத்தல் மற்றும் இந்திய கலை பற்றிய வர்ணனை மற்றும் ஒரு சிற்பியாக தனது சொந்த வேலை ஆகிய இரண்டிற்கும் குறிப்பிடத்தக்கவர். ஏறக்குறைய மூன்று தசாப்தங்களுக்குப் பிறகு 2001-இல் மீண்டும் சிற்பக்கலையைத் தொடங்கினார். இவரது சிற்பங்களில் பெரும்பாலானவை இந்திய புராணங்களின் உருவங்கள். ஆனால் அவற்றின் சித்தரிப்பில் கியூபிச தாக்கங்களை பிரதிபலிக்கின்றன.
இந்து, கிறித்தவம் மற்றும் பௌத்த புராணங்களில் இருந்து வரையும் இவரது பணி நவீன அழகியலை பிரதிபலிக்கும் எளிமையான, சுத்தமான வடிவங்களுக்காக குறிப்பிடப்பட்டுள்ளது.
விருதுகளும் கௌரவங்களும்
இந்திய அரசு பெர்க்சனுக்கு 2010-இல் பத்மசிறீ விருது விருது வழங்கி கௌரவித்தது. பெர்க்சன் தனது பணியிலிருந்து ஓய்வு பெறுவதாக அறிவித்து, அந்த ஆண்டின் பிற்பகுதியில் அமெரிக்காவுக்குத் திரும்ப திட்டமிட்டுள்ளார். இவர் தனது சிற்பங்களை 2011 இல் மும்பை தேசிய நவீன கலைக்கூடத்தின் நிரந்தர சேகரிப்புக்கு வழங்கினார்.
சான்றுகள்
பகுப்பு:அமெரிக்க இந்தியவியலாளர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1924 பிறப்புகள்
சீசியம் குரோமேட்டு
சீசியம் குரோமேட்டு (Caesium chromate) என்பது CrCs2O4 என்ற மூலக்கூற்று வாய்ப்பாடு கொ ண்ட ஒரு கனிம வேதியியல் சேர்மமாகும். குரோமிக் அமிலத்தினுடைய சீசியம் உப்பான இச்சேர்மம் சீசியம் ஆவியை உற்பத்தி செய்வதில் பயன்படுத்தப்படுகிறது. சிலிக்கான், போரான் அல்லது தைட்டானியம் தனிமங்கள் சீசியம் குரோமேட்டுடன் வினைபுரிவதால் சீசியம் ஆவி உற்பத்தியாகிறது. வெற்றிடக் குழாய்கள் உற்பத்தி செய்யும் இறுதிநிலையில் சீசியம் குரோமேட்டு பயன்படுத்தப்படுகிறது. ஆக்சிசன் மற்றும் நைட்ரசன் உள்ளிட்ட எஞ்சிய வாயுக்களுடன் சீசியம் ஆவி வினைபுரிகிறது.
மேற்கோள்கள்
பகுப்பு:சீசியம் சேர்மங்கள் பகுப்பு:குரோமேட்டுகள் பகுப்பு:ஆக்சிசனேற்றிகள்
வி. தவமணித் தேவர்
'''வி. தவமணித் தேவர்' (V. Thavamani Thevar'')(பிறப்பு 1929) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் மதுரை மாவட்டம் திருமங்கலம் வட்டம் எம். கல்லுப்பட்டி பகுதியினைச் சேர்ந்தவர். பள்ளிக் கல்வியினை எம். கல்லுப்பட்டி அரசினர் கள்ளர் பள்ளியிலும் விருதுநகர் டி. இ. எல். சி. பள்ளியிலும் பயின்றுள்ளார். தவமணித் தேவர் அனைத்திந்திய பார்வார்டு பிளாக்கு உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் முறையே சுதந்திரா கட்சி, பார்வர்டு பிளாக் வேட்பாளராக சேடப்பட்டி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார். ''
மேற்கோள்கள்
பகுப்பு:1929 பிறப்புகள் பகுப்பு:மதுரை மாவட்ட நபர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
தெகெர்பூர்
தெகெர்பூர் (Taherpur) என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள தெகெர்பூர் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது
தோப்பூர் திருவேங்கடம்
தோப்பூர் திருவேங்கடம் (Thoppu Thiruvengadam)(பிறப்பு 13 ஆகத்து 1938) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் இராணிப்பேட்டை மாவட்டம் ஒடுக்கத்தூர் பகுதியினைச் சேர்ந்தவர். பள்ளிக் கல்வியினை சென்னை இராமகிருஷ்ணா ஆரம்ப பாடசாலை, கோவிந்தப்ப நாயக்கர் நடுநிலைப் பள்ளி, பச்சையப்பன் உயர்நிலைப் பள்ளியிலும் பயின்றுள்ளார். கல்லூரிக் கல்வியினை பச்சையப்பன் கல்லூரி மற்றும் சென்னை சட்டக் கல்லூரியில் முடித்துள்ளார். திருவேங்கடம் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கணியம்பாடி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார். ''
தெகெர்பூர்
புவியியல் அமைப்பு
23.18° வடக்கு 88.58° கிழக்கு என்ற அடையாள ஆள்கூறுகளில் தெகெர்பூர் நகரம் பரவியுள்ளது.
தோப்பூர் திருவேங்கடம்
மேற்கோள்கள்
பகுப்பு:1938 பிறப்புகள் பகுப்பு:இராணிப்பேட்டை மாவட்ட நபர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
தெகெர்பூர்
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி தெகெர்பூர் நகரத்தின் மொத்த மக்கள் தொகை 20,060 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 80% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 84 சதவீதத்தினர் கல்வியறிவு பெற்றவர்களாகவும் பெண்களில் 76 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
புதர்க் கொண்டை இருவாய்ச்சி
புதர்க் கொண்டை இருவாய்ச்சி (அனோரினசு கேலரிடசு) இருவாய்ச்சி குடும்பத்தைச் சேர்ந்த ஒரு பறவைச் சிற்றினம். இது புரூணை, இந்தோனேசியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இடது|thumb| சுகாவ் மழைக்காடு, கினாபேட்டான்ஜென் ஆறு- [[சபா, போர்னியோ - மலேசியா]]
அக்கான் முரசு
அக்கான் முரசு, மேற்கு ஆப்பிரிக்காவில் செய்யப்பட்ட ஒரு முரசு. இது பின்னர் வட அமெரிக்காவில் உள்ள வெர்சீனியா குடியேற்றப் பகுதியில் கண்டுபிடிக்கப்பட்டது. பிரித்தானிய அருங்காட்சியகத்தில் உள்ள ஆப்பிரிக்க அமெரிக்கப் பொருட்களில் மிகப் பழமையானது இதுவே. உலகில் இப்போது கிடைப்பவற்றுளும் இதுவே பழமையானதாக இருக்கக்கூடும். இந்த முரசு, அடிமை வணிகத்தின் ஒரு பகுதியாக 12 மில்லியன் என மதிப்பிடப்பட்ட எண்ணிக்கையான மக்கள் அத்திலாந்திக் பெருங்கடலுக்குக் குறுக்காகக் கொண்டுசெல்லப்பட்டதில் மூன்று கண்டங்களின் தொடர்பின் எச்சங்களில் ஒன்றாக இது உள்ளது.
இவற்றையும் பார்க்கவும்
பகுப்பு: பிரித்தானிய அருங்காட்சியகத்தில் உள்ள பொருட்கள்
யகதாநந்தபூர்
யகதாநந்தபூர் (Jagadanandapur) என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கிருட்டிணா நகர் உட்கோட்டத்தில் இடம்பெற்றுள்ள நாகாசிபாரா காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது
23.72° வடக்கு 88.26° கிழக்கு என்ற அடையாள ஆள்கூறுகளில் யகதாநந்தபூர் நகரம் பரவியுள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி யகதாநந்தபூர் நகரத்தின் மொத்த மக்கள் தொகை 20,470 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 76% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 81 சதவீதத்தினர் கல்வியறிவு பெற்றவர்களாகவும் பெண்களில் 71 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
ஆசுடெனின் பழுப்பு இருவாய்ச்சி
ஆசுடெனின் பழுப்பு இருவாய்ச்சி (Austen's brown hornbill)(அனோரினசு ஆசுடெனி) என்பது வடகிழக்கு இந்தியா மற்றும் தெற்கே வியட்நாமிலிருந்து வடக்கில் தாய்லாந்து வரையிலான காடுகளில் காணப்படும் இருவாய்ச்சி சிற்றினம் ஆகும். இது சில சமயங்களில் திக்கலின் பழுப்பு இருவாய்ச்சியின் துணையினமாகக் கருதப்படுகிறது.
விளக்கம்
இடது|thumb| ஆசுடெனின் பழுப்பு இருவாய்ச்சி (ஆண், வெள்ளை கன்னங்கள் மற்றும் தொண்டையுடன்) ஆசுடெனின் பழுப்பு இருவாய்ச்சி நடுத்தர அளவிலான இருவாய்ச்சிப் பறவையாகும். பழுப்பு நிற வாலின் முனை வெண்மையாகக் காணப்படும். ஆணின் கன்னங்கள் மற்றும் தொண்டை வெள்ளை நிறத்துடனும், வெளிர் நுரை அலகும், செம்பழுப்பு கீழ்ப் பகுதிகளுடன் காணப்படும். பெண் பறவை இருண்ட தலையும் தொண்டையும் கொண்டது. இது தாழ்வான சமவெளிகளிலிருந்து மலைகளில் பைன் மற்றும் ஓக் காடுகளின் விளிம்பு வரை இலையுதிர் மற்றும் பசுமையான காடுகளில் வாழ்கிறது. இது பழங்கள் மற்றும் சிறிய விலங்குகளை உண்ணுகிறது. இதன் உணவில் பல வகையான பழங்கள், பல கணுக்காலிகள், வெளவால்கள், பாம்புகள், பல்லிகள், நத்தைகள், மண்புழுக்கள் மற்றும் பிற பறவைகளின் குஞ்சுகள் மற்றும் முட்டைகள் அடங்கும். இது 2 முதல் 15 பறவைகள் கொண்ட குழுக்களாகக் காணப்படும்.
ஆசுடெனின் பழுப்பு இருவாய்ச்சி ஒரு கூட்டாக இனப்பெருக்கம் செய்யக்கூடியது. ஆதிக்கம் செலுத்தக்கூடிய இனப்பெருக்க இணையில் ஆண் உதவிப் பறவையும் கூடுதல் பெண் பறவையும் காணப்படும். இவை இயற்கையாகக் காணப்படும் பொந்துகளில் அல்லது பெரிய மரங்களில் காணப்படும் மரங்கொத்தியின் பழைய கூடுகளில் கூடு கட்டுகின்றன. இந்தியாவில், அருணாச்சலப் பிரதேசத்தின் சங்லங் மாவட்டத்தில் உள்ள நம்தாபா தேசிய பூங்கா இந்த சிற்றினத்தைப் பார்க்கச் சிறந்த இடம்.
இந்தப் பறவையின் சிற்றினப் பெயர் இயற்கையியலாளர் என்றி கேவர்சாம் காட்வின்-ஆசுடெனின் நினைவாக இடப்பட்டது.
மேற்கோள்கள்
பகுப்பு:வடகிழக்கு இந்தியப் பறவைகள் பகுப்பு:இருவாச்சிகள்
சாதிகாச்சா
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி சாதிகாச்சா நகரத்தின் மொத்த மக்கள் தொகை 8,400 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 65% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 69 சதவீதத்தினர் கல்வியறிவு பெற்றவர்களாகவும் பெண்களில் 60 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
கும்பகோணம் படிதாண்டா பரமேஸ்வரி கோயில்
கும்பகோணம் படிதாண்டா பரமேஸ்வரி கோயில் கும்பகோணத்தில் உள்ள அம்மன் கோயில்களில் ஒன்றாகும்.
இருப்பிடம்
இக்கோயில் கும்பேஸ்வரர் கோயில் தெற்கு வீதியில் அமைந்துள்ளது.
மூலவர்
இக்கோயிலின் கருவறையில் படிதாண்டா பரமேஸ்வரி அமர்ந்த நிலையில் உள்ளார். மூலவரின் வலது புறம் பச்சைக்காளியும், இடது புறம் பவளக்காளியும் உள்ளனர். சன்னதியில் நீலகண்டேஸ்வரியும், பவளகண்டேஸ்வரியும் உள்ளனர்.
குடமுழுக்கு
இக்கோயிலில் 12 சூலை 2000இல் குடமுழுக்கு நடைபெற்றதற்கான கல்வெட்டு காணப்படுகிறது.
நீலகண்டேஸ்வரி கோயில்
படிதாண்டா பரமேஸ்வரி கோயிலின் அருகே சீனிவாச நந்தவனத்தில் நீலகண்டேஸ்வரி கோயில் உள்ளது. கருவறையில் நீலகண்டேஸ்வரி காணப்படுகிறார்.
எல்லையம்மன் கோயில்
படிதாண்டா பரமேஸ்வரிகோயிலின் அருகே எல்லையம்மன் கோயில் உள்ளது. இக்கோயிலில் மூலவராக எல்லையம்மன் உள்ளார். வாயிலின் இருபுறமும் விநாயகர் முருகன் உள்ளனர். சந்தன கருப்பசாமியும் உள்ளார். திருச்சுற்றில் ஆதிகாலத்து எல்லையம்மன் உள்ளார்.
மேற்கோள்கள்
பகுப்பு:கும்பகோணத்திலுள்ள அம்மன் கோயில்கள்
சிங்கப்பூர் நீரிணை
சிங்கப்பூர் நீரிணை என்பது, மேற்கே மலாக்கா நீரிணைக்கும், கிழக்கே தென்சீனக் கடலுக்கும் இடையில் அமைந்துள்ள 16 கிலோமீட்டர் அகலமும், 105 கிலோமீட்டர் நீளமும் கொண்ட ஒரு நீரிணை ஆகும். இந்த நீரிணையின் வடக்கே சிங்கப்பூரும், தெற்கில் ரியாவுத் தீவுகளும் அமைந்துள்ளன. இந்தோனீசியாவுக்கும் சிங்கப்பூருக்கும் இடையிலான எல்லைக்கோடு இந்த நீரிணையின் ஊடாகச் செல்கிறது.
சத்தீசு சந்திரா
சத்தீசு சந்திரா என்பவர் இந்தியாவைச் சேர்ந்த வரலாற்றாய்வாளர். இந்திய இடைக்கால வரலாற்றில் பரந்த அறிவு கொண்டவர். இடைக்கால இந்தியா என்ற இவர் எழுதிய நூல் பள்ளி மாணவர்களுக்கும் கல்லூரி மாணவர்களுக்கும் பாட நூலாக வைக்கப்பட்டுள்ளது. புதுதில்லி சவகர்லால் நேரு பல்கலைக் கழக வரலாற்றுப் பேராசிரியராக இருந்தார்.
சிங்கப்பூர் நீரிணை
வரலாற்றுக் குறிப்புக்கள்
கிபி 9 ஆம் நூற்றாண்டைச் சேர்ந்த முசுலிம் எழுத்தாளரான யாக்கூபி சிங்கப்பூர் நீரிணையை, சலாகித் கடல் எனக் குறிப்பிட்டுள்ளார். இது சீனாவுக்குச் செல்லும்போது கடக்க வேண்டிய ஏழு கடல்களில் ஒன்றாகக் குறிப்பிடப்படுகின்றது.
மேற்கோள்கள்
பகுப்பு:சிங்கப்பூர் நீரிணைகள் பகுப்பு:இந்தோனேசிய நீரிணைகள் பகுப்பு:மலாக்கா நீரிணை
சத்தீசு சந்திரா
மேற்கோள்
பகுப்பு:இந்திய வரலாற்றாளர்கள்
இந்தியத் துடுப்பாட்ட அணியின் தென்னாப்பிரிக்க சுற்றுப்பயணம், 2018
இந்தியத் துடுப்பாட்ட அணியின் 2017 - 2018 ஆம் ஆண்டின் கால அட்டவணையின்படி சனவரி, பெப்ரவரி மாதங்களில் தென்னாப்ப்ரிக்காவில் மூன்று தேர்வுத் துடுப்பாட்டம், ஆறு ஒருநாள் பன்னாட்டுத் துடுப்பாட்டம், மூன்று பன்னாட்டு இருபது 20 போட்டிகளில் விளையாட உள்ளது.
மேற்கோள்கள்
பகுப்பு:2018 இல் விளையாட்டுகள் பகுப்பு:பன்னாட்டுத் துடுப்பாட்ட சுற்றுப் பயணங்கள் பகுப்பு:தென்னாப்பிரிக்காவில் துடுப்பாட்டம்
பள்ளி ஒழுக்கம்
thumb| 1898இல் ஹார்பர்ஸ் வீக்லி அட்டைப்படத்தில் பள்ளி ஒழுக்கம் பற்றிய கேலிச்சித்திரம் காட்டப்பட்டுள்ளது. பள்ளி ஒழுக்கம் (School discipline) என்பது ஆசிரியர்கள் அல்லது பள்ளி அமைப்புகள், மாணவர்களின் நடத்தை அப்போதைய கல்விச் செயல்பாட்டை சீர்குலைக்கும் போது அல்லது பள்ளி உருவாக்கிய விதியை மீறும் போது எடுக்கும் நடவடிக்கைகளுடன் தொடர்புடையது ஆகும். இவை, குழந்தைகளின் நடத்தைக்கு வழிகாட்டலாம் அல்லது தங்களையோ, அவர்களைச் சுற்றியுள்ள உலகத்தை சிறப்பாகக் கவனித்துக் கொள்ளக் கற்றுக் கொள்ள உதவும் வரம்புகளை அமைக்க வழிகாட்டலாம்.
பள்ளி அமைப்புகள் ஒழுக்கம் தொடர்பான விதிகளை உருவாக்குகின்றன, மேலும் மாணவர்கள் இந்த விதிகளை மீறினால் அது தொடர்பான தண்டனைகளுக்கு ஆளாவார்கள். இந்த விதிகள், பள்ளிச் சீருடை, காலந் தவறாமை, சமூக நடத்தை மற்றும் பணி நெறிமுறை ஆகியவற்றின் எதிர்பார்க்கப்படும் தரங்களை வரையறுக்கலாம். "ஒழுக்கம்" என்ற சொல் விதிகளை மீறுவதால் ஏற்படும் தண்டனைக்கு பயன்படுத்தப்படுகிறது. ஒழுக்கத்தின் நோக்கம் தீங்கிழைக்கும் அல்லது பள்ளிக் கொள்கைகள், கல்வி நெறிகள், பள்ளி மரபுகள் போன்றவற்றுக்கு எதிராகக் காணப்படும் சில நடத்தைகள் அல்லது மனப்பான்மைகளைக் கட்டுப்படுத்தும் வரம்புகளை அமைப்பதாகும்
ஒழுக்கத்தின் முக்கியத்துவம்
ஒழுக்கம் என்பது மாணவரின் வரம்பு மீறிய செயல்களுக்குத் தீர்வு காண பள்ளி நிர்வாகத்தால் மேற்கொள்ளப்படும் செயல்களின் தொகுப்பாகும். ஒழுக்கம் என்பது வகுப்பறை நிர்வாகத்தின் ஒரு பரிமாணம் என்றாலும், வகுப்பறை மேலாண்மை என்பது பொதுவான சொல்லாகும்.
மக்கள்தொகையியல்
அமெரிக்காவிற்குள், ஆரம்ப மற்றும் இடைநிலைக் கல்வியில் கறுப்பின மாணவர்களின் கல்விக்கு நகர்ப்புறக் கல்வி நிறுவனங்கள் அதிக பங்களிப்பினை வழங்குகின்றன. வெள்ளையர் மாணவர் அமைப்பைக் கொண்ட நிறுவனங்களுடன் ஒப்பிடுகையில்,பெரும்பான்மையான கறுப்பின மாணவர் அமைப்பைக் கொண்ட நகர்ப்புற கல்வி நிறுவனங்கள் அதிக ஒழுங்கு நடவடிக்கைகளில் ஈடுபடுகின்றன.
மாற்றுத் திறன் மாணவர்கள்
கறுப்பு மற்றும் வெள்ளை மாணவர்களிடையே தண்டனைக்குரிய ஒழுங்கு நடவடிக்கைகளில் உள்ள ஏற்றத்தாழ்வானது மாற்றுத் திறன் கொண்ட கறுப்பின மாணவர்களுக்கும் விரிவடைகிறது. பள்ளி ஒழுக்கத்தில் உள்ள ஏற்றத்தாழ்வுகள் குறித்த தேசிய ஆய்வுகள், மாற்றுத் திறன் கொண்ட கறுப்பின மாணவர்கள் அதிக அளவில் இடைநீக்கம் செய்யப்பட்டுள்ளதாக கண்டறிந்துள்ளது.
வெளி இணைப்புகள்
பகுப்பு:பள்ளி மற்றும் வகுப்பறை நடத்தை
2015 ஆப்கானித்தான் நிலநடுக்கம்
2015 ஆப்கானித்தான் நிலநடுக்கம் 2015 அக்டோபர் 26 அன்று ஆப்கானித்தானில் இடம்பெற்ற நிலநடுக்கத்தைக் குறிக்கும். இந்த நிலநடுக்கத்தினால் குறைந்தது 360 பேர் உயிரிழந்தனர். 2000க்கும் மேற்பட்டோர் காயமடைந்தனர்.
அக்டோபர் 26, 2015 அன்று 14:45 (09:09 ஒபநே)  7.5 அளவிலான நிலநடுக்கம் தெற்காசியாவில், இந்து குஷ் பகுதியில் ஆப்கானித்தானின் அலகாதரி-யெ கிரண் வா முஞ்சனுக்கு வடக்கே  45கிமீ தொலைவில் மையம் கொண்டிருந்தது. நிகழ்நேரத் தகவல்களின்படி 180 பேர் உயிரிழந்துள்ளனர்;இவர்களில் 147 பேர் பாக்கித்தானிலும் 33 பேர் ஆப்கானித்தானிலும் உயிரிழந்துள்ளனர். ஆப்கானித்தான், பாக்கித்தான், இந்தியா, தஜிகிஸ்தான், கிர்கிசுத்தான் நாடுகளில் நில அதிர்வுகள் உணரப்பட்டன. இந்திய நகரங்களான புது தில்லி, சிறிநகரிலும் சீனாவின் சிஞ்சியாங் பகுதியில் உள்ள கஷ்கர், அக்சூ, ஹோதன் நகர்களிலும் உணரப்பட்டன.
பாக்கித்தானிய தினசரி தி நேசன் இந்த நிலநடுக்கம் 210 கிமீ ஆழத்தில் ஏற்பட்ட பாக்கித்தானின் மிகப்பெரிய நிலநடுக்கமாக அறிவித்துள்ளது.
பத்தாண்டுகளுக்கு முன்னர் இதே அக்டோபரில் 2005இல் காசுமீரில் இதே பகுதியில் இதேயளவில் (7.6 Mw)ஏற்பட்ட நிலநடுக்கத்தில் 87,351 உயிரிழப்புகளும், 75,266 காயங்களும், 2.8 மில்லியன் இடப்பெயர்வுகளும் 250,000 கால்நடை இழப்புகளும் ஏற்பட்டன. இவை இரண்டுக்குமுள்ள முதன்மை வேறுபாடு நிகழ்வு ஏற்பட்ட ஆழத்திலாகும்; 2005 நிலநடுக்கம் 15 கிமீ ஆழத்திலும் தற்போதைய நிலநடுக்கம் 212.5 கிமீ ஆழத்திலும் ஏற்பட்டுள்ளன.
வெளியிணைப்புகள்
Afghan quake: The corner of a continental collision
பகுப்பு:2015 நிலநடுக்கங்கள் பகுப்பு:ஆப்கானித்தானில் நிலநடுக்கங்கள்
பார்ப்பாதிபூர்
பார்ப்பாதிபூர் (Parbbatipur) என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள ராணாகாட் உட்கோட்டத்தில் உள்ள ராணாகாட் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது.
23.18° வடக்கு 88.58° கிழக்கு என்ற அடையாள ஆள்கூறுகளில் பார்ப்பாதிபூர் நகரம் பரவியுள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பார்ப்பாதிபூர் நகரத்தின் மொத்த மக்கள் தொகை 7,833 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 77% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 82 சதவீதத்தினர் கல்வியறிவு பெற்றவர்களாகவும் பெண்களில் 72 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.
மேற்கோள்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
கமலேசு சந்திர சக்கரவர்த்தி
கமலேசு சந்திர சக்கரவர்த்தி அல்லது  '''கே. சி. சக்கரவர்த்தி''' (Kamalesh Chandra Chakrabarty 27 சூன் 1952) என்பவர்  இந்திய   ரிசர்வ் வங்கியின் துணை ஆளுநராக இருந்தவர். 2009 ஆம்   ஆண்டு சூன் 15 முதல் 2014 மார்ச்சு 20 வரை ஆளுநர் பதவியில் இருந்து பதவிக்காலம் முடிவதற்கு முன் பதவி விலகினார்.
பிறப்பும் படிப்பும்
இந்திய விடுதலைக்குப் பிறகு கிழக்கு பாக்கிசுத்தானிலிருந்து இந்தியாவுக்கு வந்த வங்கக் குடும்பத்தில் கே.சி. சக்கரவர்த்தி பிறந்தார். ஒரிசா மாநிலத்தில் கந்தமாலா என்ற ஊரில் பிறந்தார். பின்னர் வாரணாசி சென்று பனாரசு இந்து பல்கலைக் கழகத்தில் புள்ளியியலில் முதுவர் பட்டமும் ஆய்வுப் பட்டமும் பெற்றார்.
பணிகள்
கே.சி.சக்கரவர்த்தி பனாரசு இந்து பல்கலைக்கழகத்தில் ஐந்து ஆண்டுகள் ஆசிரியராகப் பணி  செய்தார். அது மட்டுமல்லாமல் அங்கு ஆராய்ச்சியும் செய்தார். பின்னர் பாங்கு ஆப் பரோடா என்ற நாட்டுடைமை வங்கியில் பணியில் சேர்ந்து  26 ஆண்டுகள் பணியாற்றி பொது மேலாளர் என்ற பதவியை அடைந்தார்.
ரிசர்வ் வங்கியின் துணை ஆளுநராகப்  பதவி ஏற்குமுன் இந்தியன் வங்கியில் தலைவராகவும் பின்னர் பஞ்சாப் நேசனல் வங்கியில் தலைவராகவும் பதவி ஏற்று பணி செய்தார்.
ரிசர்வ் வங்கியில் செயல்பாடுகள்
வங்கிகளின் விதிமுறைகளை அமுல்படுத்துவதிலும், மேற்பார்வையிடுதலிலும், வங்கி வாடிக்கையாளர்களின் உரிமைகளைப் பாதுகாப்பதிலும், சிறு தொழில், குறுந்தொழில்களுக்கு நிதி வழங்குவதிலும் மாநில கிராம வங்கிகளைச் சீரமைப்பதிலும் கே.சி.சக்கரவர்த்தி தம் பங்களிப்பைச் செய்துள்ளார்.
மேற்கோள்
பகுப்பு:வாழும் நபர்கள் பகுப்பு:வங்காள மக்கள் பகுப்பு:1952 பிறப்புகள்
நிவேதா
நிவேதா (Nivetha) இந்தியாவைச் சேர்ந்த பளுதூக்குதல் வீராங்கனை ஆவார். இந்தியாவின் தமிழகத்திலுள்ள சேலம் மாவட்டத்தில் பிறந்தார். தென் ஆப்பிரிக்காவில் நடைபெற்ற 19 வயது உட்பட்டோருக்கான பொதுநலவாய விளையாட்டுக்களில் பளுதூக்குதல் பிரிவில் 8 தங்கங்கள் வென்றார்.
மேற்கோள்கள்
பகுப்பு:தமிழக விளையாட்டு வீரர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:இந்தியப் பெண் பாரம் தூக்கல் வீரர்கள்‎ பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
தமிழ் ராக்கர்ஸ்
தமிழ் ராக்கர்ஸ், தமிழ், மலையாளம், தெலுங்கு, இந்தி, ஆங்கிலம் உள்ளிட்ட மொழி திரைப்படங்களை சட்டத்திற்குப் புறம்பாக இணையத்தில் பகிரும், ஒரு இணையத்தளம் ஆகும். இது பிட்டொரென்ட் வகையை சேர்ந்ததாகும். இது தனக்கென ஒரு வழங்கி ஒன்றை வைத்துகொள்ளாமல், பயனர்களின் கணணிகளை வழங்கி (Peer to Peer) ஆக மாற்றி பயன்படுத்தும். இதில் உள்ள தரவுகளை பதிவறக்கம் செய்ய சில மென்பொருட்கள் தேவைபடுகின்றன உதாரணமாக "யூடொரென்ட்" ஐ கூறலாம். இந்த மென்பொருள் தமிழ் ராக்கர்ஸ் இணையத்திலிருந்து தரவுகளை பதிவறக்கம் செய்ய உதவுவோதோடு உங்கள் கணனியில் பதிவறக்கம் ஆகிய அந்த தரவு மீண்டும் பயனரை போன்ற இன்னொரு பயனருக்கு பதிவேற்றம் செய்யவும் உதவுகிறது. பதிப்புரிமை பெற்ற தரவு/ தகவல்களை பரிமாறுவதன் மூலம் தமிழ் ராக்கர்ஸ் இணைய உரிமையாளர் பெறும் அதே சட்டச்சிக்கலை பயனரும் பெற வேண்டிய நிலை உருவாகிறது.
புதிய திரைப்படங்களை தமிழ்த் திரைப்பட தயாரிப்பாளர் சங்கத்திற்கு சவாலாக திரையிடப்பட்ட அன்றே இணையத்தில் பரப்பி வருகின்றனர். இந்த இணையத்தளத்தின் உரிமையாளரெனக் கருதி, கவுரிசங்கர் என்பவரை கைது செய்தனர், ஆனால் அவருக்கும் இந்த இணையத்தளத்திற்கும் தொடர்பில்லை என விசாரணையில் தெரியவந்தது. அதுமட்டுமின்றி அவர் கைதான அன்று வெளியான துப்பறிவாளன் திரைப்படமும் முதல் தரத்தில் தமிழ் ராக்கர்ஸ் இணையத்தளத்தில் வெளியானது.
வரலாறு
2011 ஆம் ஆண்டு நவம்பர் மாதம் தமிழ் ராக்கர்ஸ் நிறுவனம் அதிகாரப்பூர்வமாக தொடங்கப்பட்டது. தமிழ் ராக்கர்ஸ் அட்மின்களாக பலர் உள்ளனர். இவர்கள் கனடா, பிரான்சு, இங்கிலாந்து, சுவிட்சர்லாந்து ஆகிய நாடுகளில் இருந்து செயல்படலாம் என்று கருதப்படுகிறது. செல்பேசிகளில்கூட திரைப்படங்களை பதிவிறக்கம் செய்யும் தொழில்நுட்பம் வந்த பிறகு தமிழ் ராக்கர்ஸ் வளர்ச்சி அடைந்தது. இந்த இணையதளத்தில் திரைப்படங்களை பதிவிறக்கம் செய்வதற்கு எந்தக் கட்டணமும் வசூலிப்பதில்லை என்றாலும், பதிவிறக்கம் செய்யும்போது அதனுடன் ஒரு பாப்அப் விளம்பரமும் பதிவிறக்கம் ஆகும். அந்த விளம்பரம் மூலம்தான் இவர்கள் மாதம் பல லட்சங்கள் ஈட்டுகின்றனர்.
மேற்கோள்கள்
பகுப்பு:வலைத்தளங்கள்
கிரைக் பிராத்வெயிட்
கிரைக் கிளயர்மோன்டே பிராத்வெயிட் ('Kraigg Clairmonte Brathwaite, பிறப்பு: 2 டிசம்பர் 1992) மேற்கிந்தியத்தீவுகள் மற்றும் பார்படோசு அணிகளின் பன்னாட்டுத் துடுப்பாட்ட வீரர் ஆவார். இவர் வலக்கைத் துடுப்பாட்டக்காரர் ஆவார்.அவ்வப்போது புறத்திருப்ப பந்து வீச்சாளராகவும் செயல்படுகிறார்.நவம்பர் 6,2011 இல் புது தில்லியில் நடைபெற்ற இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 212 பந்துகளில் 63 ஓட்டங்களெடுத்தார். இது இவரின் இரண்டாவது அரைநூறாகும். இதன் மூலம் இரண்டு அரைநூறுகள் அடித்த 19 வயதிற்குட்பட்ட மேற்கிந்திய வீரர் எனும் சாதனையைப் படைத்தார்.
பிராத்வெயிட் உள்ளூர் ஆட்டங்களில் 28 தடவைகள் நூறு ஓட்டங்களைப் பெற்றதன் பின்னர், 15-வயதிற்குட்பட்டோருக்கான மேற்கிந்திய அணியில் சேர்க்கப்பட்டார். 2008 15-வயதிற்குட்பட்டோருக்கான சர்வதேச கோப்பைக்கான தொடரில் கலந்து கொண்டார். 2009 சூனில் வங்காளதேச அணிக்கு எதிரான தேர்வுப் போட்டிகளில் விளையாடத் தேர்தெடுக்கப்பட்டார்.